รวบรวมอุปกรณ์ต่างๆ
หากคุณเพิ่งเริ่มต้นเล่นไวโอลิน มันไม่มีความจำเป็นที่คุณจะต้องใช้เงินจำนวนมากกับไวโอลินตัวใหม่ แต่ก็เช่นเดียวกับเครื่องดนตรีชนิดอื่นๆ คุณภาพของไวโอลินนั้นจะขึ้นอยู่กับราคาของมัน ซึ่งจริงๆ ไวโอลินตัวละประมาน 4-5 พันก็ใช้ได้แล้วสำหรับมือใหม่  ซื้อไวโอลินขนาด 4/4 (full size) หากคุณไม่ใช่เด็กแล้ว ไวโอลินเป็นเครื่องดนตรีที่มีขนาดเล็ก แต่ว่าก็ยังมีไวโอลินขนาดเล็กแบบพิเศษที่ผลิตมาสำหรับเด็กเล็กด้วย ดังนั้น ต้องดูให้ดีว่าไวโอลินที่จะซื้อมานั้นเป็นแบบฟูลไซส์หรือเปล่า ยกเว้นว่าถ้าคุณตัวเล็กจริงๆ คุณอาจจะขอคำแนะนำจากทางร้านหากคุณไม่แน่ใจ คุณสามารถขอให้ทางร้านวัดความยาวของแขนคุณเพื่อที่จะได้รู้ว่าไวโอลินไซส์ไหนเหมาะกับคุณ เวลาถือไวโอลินในท่าเตรียมเล่นนั้น ให้ยืดแขนซ้ายและปลายนิ้วควรจะอยู่ใกล้กับด้านบนของหัวไวโอลิน ถ้าแขนเลยด้านบนแล้ว แสดงว่าไวโอลินตัวนั้นเล็กเกินไป ซื้อจากร้านที่มีชื่อ เพราะร้านขายเครื่องดนตรีหลายๆ ร้านนั้นจะมีชื่อเสียงมาจากการที่พวกเขาขายเครื่องดนตรีที่ไม่มีรอยตำหนิและความเสียหาย ซึ่งถ้าคุณเป็นเพียงแค่มือใหม่ คุณไม่สามารถที่จะรู้ได้เลยว่าไวโอลินที่คุณซื้อมานั้นมีอะไรผิดปกติหรือเปล่า กว่าจะรู้ก็สายเกินไปที่จะร้องเรียนกับทางร้านแล้ว ดังนั้น ซื้อจากร้านที่น่าเชื่อถือหรือบุคคลที่คุณไว้ใจได้จะดีกว่า การที่คุณซื้อไวโอลินมาสักตัวหนึ่ง ไวโอลินของคุณควรจะมาพร้อมกับสายไวโอลินทั้ง 4 สาย โบว์ (คันชัก) เคสใส่ไวโอลิน ที่รองคาง และยางสน ซึ่งในกรณีของสายไวโอลิน คนขายไวโอลินแทบทุกคนยินดีที่จะใส่สายให้คุณอยู่แล้ว และอาจจะเพิ่มออปชั่นพิเศษให้คุณ โดยการเช็คลูกบิดตั้งสายให้คุณว่ามันพอดีกับหัวไวโอลินหรือไม่ ส่วนฮาร์ดเคสนั้นเป็นสิ่งที่สำคัญอย่างมากต่อไวโอลิน เพราะไวโอลินเป็นเครื่องดนตรีที่บอบบาง  สายไวโอลินนั้นมี 3 ประเภท แบบแรกคือ สายเอ็น (gut) ซึ่งจะมีราคาสูงและดูแลยาก แต่ว่าจะให้เสียงที่ลุ่มลึก แบบต่อมาก็คือ สายโลหะ (steel) ซึ่งจะให้เสียงพุ่งและดังกังวาน แต่บางทีก็อาจจะฟังแล้วไม่ลื่นหู และแบบสุดท้ายก็คือ สายสังเคราะห์ (synthetic) ซึ่งให้เสียงที่สมูท เคลียร์ และให้เสียงที่สม่ำเสมอกว่าสายเอ็น ซึ่งชื่อของแต่ละประเภทนั้นขึ้นอยู่กับแกนสาย (core) ว่าทำมาจากวัสดุอะไร สำหรับมือใหม่ทุกคน ควรจะใช้สายสังเคราะห์ ที่มีแกนสายเป็นไนลอน โบว์ที่ใช้ควรจะเป็นของใหม่ หรือไม่ก็เปลี่ยนหางม้าใหม่ คุณสามารถเช็คสภาพได้จากหางม้าของโบว์ (ส่วนที่เป็นเส้นใยสีขาว) โดยให้ดูว่าสีของหางม้านั้นสม่ำเสมอเท่ากันทั้งเส้นหรือเปล่า และหางม้าที่ดีควรจะมีความกว้างที่สม่ำเสมอตั้งแต่ต้นถึงปลาย โบว์จะเสื่อมสภาพไปตามกาลเวลา ดังนั้น คุณสามารถเอาโบว์ไปเปลี่ยนหางม้าใหม่ได้ที่ร้านขายเครื่องดนตรี ซึ่งค่าใช้จ่ายก็ไม่สูงด้วย นักไวโอลินแทบทุกคนจะใช้ที่รองคาง ซึ่งเป็นชิ้นส่วนที่มีราคาไม่สูง ทำจากพลาสติกสีดำหนีบอยู่กับตัวไวโอลิน ซึ่งจริงๆ แล้วชิ้นส่วนนี้จะติดมาพร้อมกับตัวไวโอลินอยู่แล้ว นอกจากนี้คุณจะต้องมี ยางสนสำหรับโบว์ รวมถึงสแตนด์โน้ต และหนังสือเรียนไวโอลินหรือหนังสือเพลงสำหรับผู้เริ่มต้น และจะดีมากถ้าหนังสือเล่มนั้นเปิดกางดูได้ง่าย  นักไวโอลินบางคน โดยเฉพาะอย่างยิ่งมือใหม่ มักจะซื้อที่รองบ่า (shoulder rest) ซึ่งเป็นแผ่นที่ติดด้านล่างของตัวไวโอลินไว้สำหรับวางบนบ่า เพื่อที่จะได้ประคองไวโอลินได้ง่ายขึ้น หลายคนมักจะเริ่มต้นด้วยการใช้ที่รองบ่าก่อน แล้วจึงเอาออกหลังจากที่เล่นไปสักปีสองปีแล้ว ถ้าดูเหมือนว่าไวโอลินที่คุณเล่นนั้นทำให้คุณเจ็บบ่า เราแนะนำให้คุณติดที่รองบ่านี้ นักเล่นฟิดเดิลหลายคน เวลาที่พวกเขาร้องเพลงในขณะที่ทำการแสดงอยู่ พวกเขามักจะถือไวโอลินไว้กับข้อพับแขน แล้ววางก้นไวโอลินไว้ที่หัวไหล่ในขณะที่เล่นอยู่ ซึ่งจุดนี้ ที่รองคางและที่รองบ่าก็ไม่จำเป็นอีกต่อไป จูนเนอร์เป็นอุปกรณ์ขนาดเล็กที่ใช้หนีบกับหัวไวโอลิน มีประโยชน์กับนักเล่นมือใหม่ถ้าฝึกเล่นเอง เพราะมันใช้บอกว่าคุณเล่นถูกโน้ตหรือไม่ แต่เมื่อคุณเล่นได้ตามโน้ตแล้ว มันก็ไม่มีประโยชน์เท่าไหร่เว้นแต่ตอนตั้งสาย อย่าลืมเอามันออกก่อนเล่นโชว์ด้วย เพราะมันจะดูไม่เป็นมืออาชีพ
ซื้อไวโอลิน. เช็คอุปกรณ์เสริม. ซื้ออุปกรณ์อย่างอื่นเพิ่ม.
https://www.wikihow.com/Play-the-Violin
Gathering Equipment